Пенчо Славейков
Кошмар

chitanka.info

Зловещо свири нощния стражар —

и друг зловещо се далеч обади…

Какво е туй! Нанякъде пожар?

Или са нощни вагабонтски свади?

„Ей, помощ!“ — вика някой. Викна пак…

Гръм. Втори. Още два. Открих прозора —

вред тишина, на пътя и по двора —

и тишина и непрогледен мрак.

Какво е туй? Сън? Истина? Кошмар?

Кръв безпокойна в жилите лудува…

По тротуара се отсреща чува

размерний ход на нощния стражар.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.